Πανελλήνιο πρωτάθλημα ποδοσφαίρου ανδρών 1956-1957

Το Πανελλήνιο πρωτάθλημα 1956–57 υπήρξε ένα από τα πλέον ενδιαφέροντα της δεκαετίας του '50, αλλά και συζητημένα ως συνέπεια της τιμωρίας του Εθνικού Πειραιώς από την ΕΠΟ. Αγωνιστικά Ολυμπιακός και Παναθηναϊκός κυνήγησαν με πείσμα τον τίτλο του πρωταθλητή. Την τελευταία αγωνιστική ο δεύτερος κερδίζοντας τον πρώτο στην έδρα του με 1–0, τον έφτασε στη βαθμολογία με αποτέλεσμα να χρειαστεί αγώνας μπαράζ για την ανάδειξη του πρωταθλητή, μάλιστα έγιναν 2 αγώνες στο γήπεδο της Νέας Φιλαδέλφειας, καθώς ο πρώτος έληξε ισόπαλος. Τελικά ο Ολυμπιακός στον επαναληπτικό κέρδισε τον αντίπαλό του με σκορ 1–0 κατακτώντας τον τίτλο.

Στα ενδιαφέροντα της χρονιάς ήταν και η για τρίτη συνεχόμενη χρονιά αποτυχία της ΑΕΚ να προκριθεί στην τελική φάση του πρωταθλήματος. Σε σχέση με την προηγούμενη χρονιά, οι ομάδες που μετείχαν στην τελική φάση αυξήθηκαν κατά 4 (10 από 6) και προέκυψαν ως εξής:
Πρωτάθλημα ΕΠΣ Αθηνών: Οι 3 πρώτες ομάδες της κατάταξης
Πρωτάθλημα ΕΠΣ Πειραιώς: Οι 2 πρώτες ομάδες της κατάταξης
Πρωτάθλημα ΕΠΣ Μακεδονίας: Οι 2 πρώτες ομάδες της κατάταξης
Περιφερειακό πρωτάθλημα: Οι 2 νικήτριες (Βορείου και Νοτίου ομίλου)
Μία επιπλέον θέση εξασφάλιζε μετά από μπαράζ μία από τις τρίτες ομάδες ΕΠΣ Πειραιά και ΕΠΣ Μακεδονίας.
Οι αγώνες της προκριματικής φάσης διεξήχθησαν από τις 16 Σεπτεμβρίου 1956 μέχρι τις 11 Ιανουαρίου 1957, ενώ της τελικής φάσης από τις 13 Ιανουαρίου μέχρι τις 18 Ιουλίου 1957. Το σύστημα βαθμολογίας ήταν: Νίκη: 3 βαθμοί - Ισοπαλία: 2 βαθμοί - Ήττα: 1 βαθμός

Πρωταθλητής
Ολυμπιακός
Προπονητής:  Πρβόσλαβ Ντραγκίσεβιτς.
Ποδοσφαιριστές: 
Βασικοί: Σάββας Θεοδωρίδης (τερμ.), Ηλίας Ρωσίδης, Θανάσης Κίνλεϊ, Βασίλης Ξανθόπουλος, Κώστας Πολυχρονίου, Θανάσης Μπέμπης, Μπάμπης Κοτρίδης, Γιώργος Δαρίβας, Ηλίας Υφαντής, Θέμης Μουστακλής, Γιάννης Ιωάννου. 
Αναπληρωματικοί: Κώστας Καραπατής, Σταύρος Τσώχος, Κώστας Μεσολογγίτης, Αντώνης Ποσειδών, Σωτήρης Γκαβέτσος, Νίκος Μυτώσης.

Πρωτάθλημα ΕΠΣ Αθηνών

Πρωτάθλημα ΕΠΣ Πειραιώς

Σε αγώνα κατάταξης για τον τίτλο του πρωταθλητή: Ολυμπιακός - Παναθηναϊκός 0–0 (μετά από παράταση) και 1–0 (επαναληπτικός).

Πρώτοι σκόρερ

Παραπομπές

Πηγές
Ανδρέας Μπόμης «Γκολ 2000 Ένας αιώνας ποδόσφαιρο», Εκδόσεις Πελεκάνος, Αθήνα 1999, σελίδες 256 - 260.
Γ. Κουσουνέλος «Η ιστορία του ελληνικού ποδοσφαίρου 1896 - 1985», 2ος τόμος, Εκδόσεις Νικητόπουλος, Αθήνα 1985, σελίδες 207-217.
Χρήστος Νεράντζης «Παγκόσμιο ποδόσφαιρο», 2ος τόμος, Εκδόσεις Νάστου, Θεσσαλονίκη 1975, σελίδα 442.

Εξωτερικοί σύνδεσμοι
Στατιστική ποδοσφαίρου

Εγχώρια ποδοσφαιρικά πρωταθλήματα 1956-1957
Πανελλήνιο πρωτάθλημα ποδοσφαίρου